text: Vintervejr udsætter vejarbejde
  12 december 2017 kl. 04.58
  Mandag skulle en udvidelse af frakørsel Kolding S på E 45 været gået i gang - men det har vintervejret udsat et døgn.
  
  Vejdirektoratet vil forlænge højresvingsbanen helt ned til selve motorvejen, så det bliver muligt for bilister fra nord at svinge til højre ad Tankedalsvej mod Vamdrup uden at bryde færdselsloven ved at bruge nødsporet - men det må altså vente lidt endnu.
  Mandagens sne og vintervejr fik Vejdirektoratet til at udsætte starten på arbejdet med et døgn, så ind til i aften klokken 19 kan bilister på motorvej E45 fra nord fortsat dreje fra ved Kolding Syd.
  Nu holder bilisterne i myldretiden ofte i nødsporet for at svinge til højre. Nu sløjfes nødsporet i afkørslen, så højresvingsbanen kan begynde allerede, når bilisterne forlader motorvejen.
  - Vejrudsigten for resten af ugen er god, så vi forventer at blive færdig med arbejdet til fredag klokken 14 som planlagt, siger projektleder Morten Friis fra Vejdirektoratet tirsdag morgen til TV SYD.
  